**Normes de conducta sexual per a treballadors humanitaris**

Els treballadors humanitaris **poden ser sancionats, o inclús acomiadats, en cas que presentin un comportament inacceptable en relació amb el sexe.** A continuació, es descriuen les normes que han de complir:

* Els treballadors humanitaris **no poden tenir relacions sexuals amb cap persona menor de 18 anys, encara que sigui legal al seu país.** No s'accepta cap justificació relacionada amb el desconeixement de l'edat real de la persona.
* Els treballadors humanitaris **no poden pagar diners ni intercanviar feines, béns o serveis,** inclosos béns i serveis destinats a ajudar a persones amb necessitats, amb l’objectiu de tenir relacions sexuals. No poden fer cap promesa al respecte amb la finalitat que altres persones acceptin cap tipus de comportament que les humiliï o n'abusi. Això inclou el pagament o l'oferta de diners a canvi de relacions sexuals amb una prostituta.
* Els treballadors humanitaris tenen influència sobre les persones que reben béns i serveis. Això els situa en una posició de poder en relació amb les persones que necessiten ajuda. Per aquest motiu, les organitzacions humanitàries **recomanen encaridament als empleats que no tinguin relacions sexuals amb cap persona afectada** per una emergència humanitària. Aquestes relacions poden fer que l'acció humanitària sembli menys honesta i creïble.
* Si un treballador humanitari **té indicis o sospita** que algú de la seva organització o una altra organització d'ajuda pot estar incomplint les normes humanitàries sobre conducta sexual, ho **ha** **de** notificar d'acord amb els **procediments** que estableix la seva agència.
* Els treballadors humanitaris **han de crear i mantenir** un entorn de treball que eviti comportaments sexuals inacceptables i motivar els empleats a comportar-se d'acord amb els seus **codis de conducta**. **Tots els caps** són responsables de recolzar i desenvolupar sistemes que mantinguin aquest entorn.

Els principis de l'IASC sobre l'explotació i l'abús sexual es troben disponibles aquí: <http://www.pseataskforce.org/uploads/tools/sixcoreprinciplesrelatingtosea_iasc_english.doc>.

Aquesta versió en llenguatge planer s’ha desenvolupat amb la col·laboració de l'Equip de gestió de la responsabilitat cap a les poblacions afectades i la protecció contra l'explotació i l'abús sexual (AAP/PSEA) de l'IASC i Traductors sense fronteres.